Rómulo Sauñe Quicaña

Rómulo Sauñe Quicaña sutiyuq runaqa ( paqarisqa Chakiqpampa llaqtapi, Ayakuchu suyupi;  wañusqa Wamanqa llaqta ñiqpi) huk piruwanu prutistanti pasturmi, t'ikraqpas karqan, Ch'uya Qillqap Qhichwa t'ikraqninmi.

 Kawsasqan 
Romuloqa Chakiqpampa qhichwa ayllu llaqtachapim wiñarqan, michiq maqt'acha kaspa. Mamanqa inka panakayuqsi karqan, machunkunaqa inka umus. Mamanpa taytanqa Justiniano Quicaña sutiyuqtaq iwanhiliku kristiyanum tukurqan, chaymantataq Romulopas kutirikurqan. Huk iñiqkunawan TAWA (Tawantinsuyuman Allin Willakuy Apaqkuna) nisqa misyun tantanakuyta kamarispa iñiyta mast'ariysirqan. Hinaspa Chuya Qillqata grigu, iwriyu simikunamanta Chanka runasimimanmi t'ikrarqan. Chay ruraynintaqa  hunt'arqan. Uyarispam Runaqa Iñin (FCBH) nisqapaq Musuq Rimanakuytam rimaspa hallch'arqan.Eryn Sun, The Christian Post, 14 Nov 2011 Chaypacha Akchiq Ñan nisqap ankallinkunañam chay k'itipi runakunata wañuchispa maqanakurqan. Justiniano Quicañatapas chaypacha wañuchirqanku.

 Manila llaqtapi Pachantin Iwanhiliku Hatun Tantanakuymanta iñiy qispi kaypaq suñayatam chaskirqan.

 Ruben sutiyuq wawqinwan Josué, Marco Antonio sutiyuq qayrinkunawan Chakiqpampamanta Wamanqa llaqtaman kutimuchkaptin Akchiq Ñan ankallikunam ñanninta hark'aspa tawantinta illapaspa sipirqanku.

 Ayllun, kunan pacha 
Romuloqa Donna Jackson sutiyuq warmiwan kasarakusqam karqan, tawa churinmi kan (iskay qhari, iskay warmi) - Rumi, Kusi, Quri, Tawa sutiyuq. Paykunaqa kunankamapas Piruwanu Qhichwa Iwanhiliku Inlisya nisqapaqmi llamk'an. Romulop wawqintaq Joshua sutiyuq chay inlisyap pusaqninmi kachkan, Wamanqa llaqtapi kawsaq.

 T'ikrasqan qillqakuna 
 Chuya Qellqa: Ñawpaq Testamento Mosoq Testamentopas, Sociedades Bíblicas Unidas, 1987 (PDF, 26 MB)
 Hukllawasqa Nacionkunapa reqsichisqan llapa runakunapa derechonkuna (ZIP file, SIL)
 hukkunapas

 Liwrukuna 
 Terry Whalin, Chris Woehr: One bright shining path: faith in the midst of terrorism. Crossway Books, Wheaton, Illinois (USA) 1993 (inlish simipi)

 Pukyukuna 

 Hawa t'inkikuna 
 http://www.trailblazerbooks.com/books/blinded/Blinded-bio.html (inlish simipi)


Katiguriya:Piruwanu
Katiguriya:Qhichwa rimaq
Katiguriya:Iwanhiliku pastur
Katiguriya:T'ikraq (Piruw)
Katiguriya:Qhari
Katiguriya:Paqarisqa 1953
Katiguriya:Wañusqa 1992